Osobe Ime i prezime Podaci o identitetu Obrazloženje Datum uvrštenja na popis „10. Ruvugayimikore PROTOGÈNE Također poznat kao Ruhinda, Gaby Ruhinda, Zorro Midende Datum rođenja: 1968. ili 1969. Spol: muški Funkcija ili zanimanje: vođa Demokratskih snaga za oslobođenje Ruande – Forces Combattantes Abacunguzi (FDLR-FOCA) vođa skupine Maccabé (prethodno poznate kao Commando de recherche et d’action en profondeur (CRAP)) u okviru FDLR-FOCA-e Ruvugayimikore Protogène vođa je Demokratskih snaga za oslobođenje Ruande – Forces Combattantes Abacunguzi (FDLRR-FOCA), nevladine oružane skupine koja djeluje u istočnom DR Kongu. Konkretno, vođa je skupine Maccabé (prethodno poznate kao Commando de recherche et d’action en profondeur (CRAP)) u okviru FDLR-FOCA-e. FDLR-FOCA, uključujući skupinu Maccabé, doprinosi oružanom sukobu, nestabilnosti i nesigurnosti u DR Kongu, posebno nasiljem i teškim kršenjima ljudskih prava, uključujući napade na civile, ubojstva, nasilje nad djecom, silovanja i druge činove seksualnog nasilja Zbog svojeg vodećeg položaja u skupini FDLR-FOCA, Ruvugayimikore Protogène stoga je uključen u planiranje, vođenje ili počinjenje djela koja predstavljaju teška kršenja ili povrede ljudskih prava u DR Kongu. Odgovoran je i za podupiranje oružanog sukoba, nestabilnosti i nesigurnosti u DR Kongu. 8.12.2022. 11. Meddie NKALUBO Također poznat kao Mohammed Ali Nkalubo, Abul Jihad, Punny Boy Datum rođenja: 1991.,1992. ili 1993. Državljanstvo: Uganda Spol: muški Funkcija ili zanimanje: viši vođa ADF-a Meddie Nkalubo viši je vođa Savezničkih demokratskih snaga (ADF), nevladine oružane skupine koja djeluje u Ugandi i istočnom dijelu DR Konga. Utvrđeno je da ima različite odgovornosti u ADF-u, uključujući komunikaciju i propagandu, novačenje, izradu oružja i približavanje ISIL-u (Daiš). ADF doprinosi oružanom sukobu, nestabilnosti i nesigurnosti u DR Kongu (osobito u pokrajinama Ituri i Sjeverni Kivu), posebice nasiljem i teškim kršenjima ljudskih prava, uključujući napade na civile, ubojstva i otmice. Zbog svojeg višeg vodećeg položaja i različitih odgovornosti u skupini ADF, Meddie Nkalubo stoga je uključen u planiranje, vođenje ili počinjenje djela koja predstavljaju teška kršenja ili povrede ljudskih prava u DR Kongu. Odgovoran je i za podupiranje oružanog sukoba, nestabilnosti i nesigurnosti u DR Kongu. 8.12.2022. 12. Justin BITAKWIRA Također poznat kao Bihona-Hayi Datum rođenja: 5.12.1960. Mjesto rođenja: Lemera DR Kongo Državljanstvo: DR Kongo Spol: muški Funkcija ili zanimanje: političar, bivši nacionalni ministar i predsjednik Saveza za Republiku i nacionalnu svijest. Justin Bitakwira kongoanski je političar, bivši ministar u vladi i član političke stranke „Unija kongoanske nacije”. U svojim je javnim govorima opetovano poticao na nasilje, diskriminaciju i neprijateljstvo prema zajednici Banyamulenge, koja je bila meta oružanih skupina i njihovih napada. Ti huškački govori i retorika doprinose poticanju sukoba i nasilja u DR Kongu, posebno u regiji Hauts-Plateaux, koju obilježavaju sukobi među zajednicama. Zbog poticanja nasilja Justin Bitakwira stoga je odgovoran za podupiranje oružanog sukoba, nestabilnosti i nesigurnosti u DR Kongu. 8.12.2022. 13. Joseph Nganzo Olikwa TIPI Također poznat kao pukovnik Tipi Ziro Ziro, Jospeh Ngadjole, Joseph Nganzole Olikwa Datum rođenja: 10.11.1977. DR Kongo Mjesto rođenja: Bunia Fataki Državljanstvo: DR Kongo Spol: muški Čin: pukovnik FARDC-a Položaj: zamjenik zapovjednika 12. brigade za brzu reakciju u Minembweu, bivši zapovjednik 312. bataljuna 31. glavne obrambene brigade Vojna osobna iskaznica: 1-77-96-32692-76 Joseph Nganzo Olikwa Tipi bio je zapovjednik 312. bataljuna 31. glavne obrambene brigade Oružanih snaga Demokratske Republike Konga (FARDC) do siječnja 2022. Snage 312. bataljuna pod njegovim zapovjedništvom i njegovom odgovornošću počinile su napade na civile i teška kršenja ljudskih prava, posebno silovanja žena od lipnja do prosinca 2021. Kao pukovnik i zamjenik zapovjednika 12. brigade za brzu reakciju u Minembweu (Južni Kivu), Joseph Nganzo Olikwa Tipi i dalje je visokorangirani časnik u FARDC-u. Zbog svojih funkcija snosi odgovornost za nedavna kršenja ljudskih prava koja je počinio FARDC. Joseph Nganzo Olikwa Tipi stoga je uključen u planiranje, vođenje ili počinjenje djela koja predstavljaju teška kršenja ili povrede ljudskih prava u DR Kongu. 8.12.2022. 14. Désiré LONDROMA NDJUKPA Također poznat kao Désiré Lokana Lokanza Spol: muški Funkcija ili zanimanje: službenik za obranu u skupini CODECO/URDPC Désiré Londroma Ndjukpa vođa je Kooperacije za razvoj Konga / Unije revolucionara za obranu kongoanskog naroda (skupina CODECO URDPC), a identificiran je kao njezin službenik za obranu i suvoditelj njezina političkog krila. CODECO URDPC nevladina je oružana skupina koja djeluje u istočnom dijelu DR Konga i doprinosi oružanom sukobu, nestabilnosti i nesigurnosti u DR Kongu, posebice nasiljem i teškim kršenjima ljudskih prava, uključujući ubojstva, seksualno nasilje i napade na civile, kao što su napadi na kampove za interno raseljene osobe od sredine studenoga 2021. do veljače 2022., osobito usmjerene na zajednicu Hema. Zbog svojeg vodećeg položaja u skupini CODECO URDPC, Londroma Ndjukpa stoga je uključen u planiranje, vođenje ili počinjenje djela koja predstavljaju teška kršenja ili povrede ljudskih prava u DR Kongu. Odgovoran je i za podupiranje oružanog sukoba, nestabilnosti i nesigurnosti u DR Kongu. 8.12.2022. 15. Willy NGOMA Također poznat kao Major Willy Ngoma Spol: muški Funkcija ili zanimanje: glasnogovornik Pokreta 23. ožujka / Kongoanske revolucionarne vojske (M23/ARC) Willy Ngoma na vodećem je položaju glasnogovornika Pokreta 23. ožujka / Kongoanske revolucionarne vojske (M23/ARC), nevladine oružane skupine koja djeluje u istočnom DR Kongu. Skupina M23/ARC doprinosi oružanom sukobu, nestabilnosti i nesigurnosti u DR Kongu, posebno nasiljem i teškim kršenjima ljudskih prava, uključujući ubojstva, napade i seksualno nasilje nad civilima. Zbog svojeg vodećeg položaja u skupini M23/ARC, Willy Ngoma stoga je uključen u planiranje, vođenje ili počinjenje djela koja predstavljaju teška kršenja ili povrede ljudskih prava u DR Kongu. Odgovoran je i za podupiranje oružanog sukoba, nestabilnosti i nesigurnosti u DR Kongu. 8.12.2022. 16. William YAKUTUMBA Datum rođenja: 1970. Mjesto rođenja: Lunbondia, Južni Kivu, DR Kongo Državljanstvo: kongoansko (DR Kongo) Spol: muški Funkcija ili zanimanje: vođa skupine Coalition Nationale du Peuple pour la Souverainité du Congo (CNPSC) osnivač i vođa paravojne postrojbe Mai-Mai Yakutumba. William Yakutumba glavni je tajnik i zapovjednik skupine Coalition Nationale du Peuple pour la Souverainité du Congo (CNPSC), koalicije takozvanih paravojnih postrojbi Mai-Mai u pokrajini Južni Kivu u DR Kongu. Osnivač je i vođa jedne od najvećih paravojnih postrojbi te koalicije – Mai-Mai Yakutumba. Mai-Mai Yakutumba doprinosi oružanom sukobu, nestabilnosti i nesigurnosti u DR Kongu, posebno nasiljem i teškim kršenjima ljudskih prava, uključujući masakre nad stanovništvom u selima, napade na civile, silovanja i druge činove seksualnog nasilja. Mai-Mai Yakutumba također kontrolira rudnike zlata u istočnom DR Kongu, zajedno s članovima CNPSC-a koji kontroliraju rudnike. Ostvaruju dobit od nezakonitog iskorištavanja zlata i trgovine njime. Mai-Mai Yakutumba dobit ostvarenu tom trgovinom upotrebljava za financiranje svojih oružanih aktivnosti. Zbog svojeg vodećeg položaja u skupini CNPSC i paravojnoj postrojbi Mai-Mai Yakutumba, William Yakutumba stoga je uključen u planiranje, vođenje ili počinjenje djela koja predstavljaju teška kršenja ili povrede ljudskih prava u DR Kongu. Odgovoran je za održavanje i iskorištavanje oružanog sukoba, nestabilnosti i nesigurnosti u DR Kongu, među ostalim nezakonitim iskorištavanjem prirodnih resursa i trgovinom njima. 8.12.2022. 17. Alain François, Viviane GOETZ Datum rođenja: 24.4.1965. Mjesto rođenja: Deurne, Antwerpen, Belgija Državljanstvo: belgijsko Spol: muški Alain Goetz poslovni je čovjek i stvarni vlasnik i bivši direktor društva African Gold Refinery Ltd., upisanog u registar u Ugandi. African Gold Refinery Ltd. od 2016. prima, kupuje i rafinira nezakonito zlato iz rudnika u DR Kongu koji su pod kontrolom nevladinih oružanih skupina, uključujući skupine Mai-Mai Yakutumba i Raia Mutomboki, koje su uključene u destabilizirajuće aktivnosti u pokrajini Južni Kivu, te trguje tim zlatom. Alain Goetz stoga iskorištava oružani sukob, nestabilnost i nesigurnost u DR Kongu nezakonitim iskorištavanjem prirodnih resursa i trgovinom njima. 8.12.2022.”